Ruumitud keha(d): Rene Köster ja Mark Raidpere | Sõltumatu tantsu lava
Tallinna Kunstihoone ja Sõltumatu Tantsu Lava koostööprojektis „Ruumitud keha(d)“ kohtusid 27.–30. novembrini kahekaupa Eesti kunsti- ja tantsumaailma loojad, kelle ühistöös sündisid unikaalsed, vaid ühel õhtul etendunud performance’id. Kuraator Evelyn Raudsepp kutsus looma performatiivseid teoseid järgmised kolm kunstnikepaari: Edith Karlson ja Sigrid Savi, Rene Köster ja Mark Raidpere ning Flo Kasearu ja Renate Keerd. Kolmel järjestikusel õhtul sai näha kolme koostöö tulemit, mille võttis neljandal õhtul kokku mitmekesine programm vestlustest, muusikast ja koosolemistest.
28. novembril kell 20:00 esitlesid oma koostööd koreograaf ja drag queen Rene Köster ning foto- ja videokunstnik Mark Raidpere, kes toovad läbi kaamerasilma esile identiteetide ekspressiivsuse.
„Ühel õhtul ilmuvad ja kaovad kolm karakterit: Chloé (kellelt vanust ei küsita), Rene (30) ja Mark (44). Kontakt tekib, aga distants säilib. Nad alles leiutavad ennast. Kaamera ja publiku ees teesklevad kõik: tahtmatult, püüdlikult, meeleldi, olukorra sunnil, iseenda huvides … Kes lahustub öhe, kes möödub homme tänaval, keda pole olemaski olnud?“
Koreograaf ja drag queen Rene Köster ning foto- ja videokunstnik Mark Raidpere kinnitavad esimeses ühisteoses meisterlikkust oma väljendusvahendite kasutamisel. Asetades rollimaskide ebapüsivuse kaameraläätse ette, siis elavas ruumis avaneb keha ekspressiivne võimekus.
Kunstnikud Rene Köster ja Mark Raidpere
Kuraator Evelyn Raudsepp
Kaamera ja montaaž Jüri-Illimar Reinberg-Shestakov
Tehniline meeskond Villem Säre, Aleksander Meresaar, Hendrik Põlluste, Rommi Ruttas
Valguskujundaja Rommi Ruttas
Näituse toimkond Siim Preiman, Sirli Oot, Kersti Sõõrumaa, Katrin Maimik, Kaisa Kattai
Graafiline disain Ott Kagovere, Indrek Sirkel
Fotod (dokumentatsioon) Kris Moor
Video (dokumentatsioon): kaamera Alis Mäesalu, Piibe Kolka; montaaž Piibe Kolka; värvimääramine: Alis Mäesalu
Produktsioon Tallinna Kunstihoone ja Sõltumatu Tantsu Lava
Eriline tänu Radisson Sky Blu Hotelile, Anu Lensmentile ja Andres Teissile
Toetajad Eesti Kultuurkapitali näitekunsti ning kujutava ja rakenduskunsti sihtkapital, Eesti Kultuuriministeerium, Eesti Kunstnike Liit, AkzoNobel, Radisson Blu
Laupäev, 30.11 kl 18.00 – lõpuüritus